مریخ گه ایلک سفرامریکا قوشمه ایالت لری, اوریون کپسولی بیلن انسان لر نی مریخ گه آلیب باریش نی ریجه له ماقده. اوریون, قریب ۵ مینگ ۸۰۰ کیلومتر لیک بیر ارتفاع گه چیقه دی. شوندای قلیب اوریون اوشبو ارتفاع ده دنیا نینگ تیگره گی دن ایککی مراتبه ایله نه دی. خودی منه شو ۴,۵ ساعت لیک اوچیش آرتیدن کالیفورنیا ایالتی پسیفیک اوقیانوسی گه قیتیب کیله دی. فضائی کپسول نینگ اتموسفیر گه قیتیب کریشی جریانی ده اینگ جدی چیدملی لیق تستی دن اوتیشی کوتیلماقده. بیر ساعت ده ۳۲ مینگ کیلومتر سرعت گه ایگه بوله دیگن اوشبو کپسول نینگ ایسسیق لیق درجه سی ۲ مینگ ۲۰۰ درجه دن عبارت بوله دی. سککیز اعشاریه آلتی تن آغیر لیق ده گی اوریون نینگ انسان سیز اوچیش لری نینگ موفق بولیب چیقیشی تقدیرده, کیین چه لیک انسان لر بیلن هم مریخ گه سفر قلینه دی. ایلک مراتبه انسان لر بیلن اوچیش نینگ میلادی ۲۰۲۱ نچی ییلی ده بولیشی کوتیلماقده. آلتی فضانورد نی انتقال ایتتریش اوچون دیزاین ایتیلگن اوریون نینگ خودی منه شو ییل لرنینگ اوزی ده استفاده ایتیلیشی ریجه لنماقده.
